《和郑闳中仙居十一首 其九》
宋代·陈襄

我爱仙居好，惭无德政馨。下车时问疾，治狱日空囹。

老吏贫归里，苍生馁在庭。惟忧泽未至，岂敢渎邦刑。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。